ಸಾನಿಯಾ ಮಿರ್ಜಾ ಮಗನ ರೇಟು ರೂ.500 ಎಂದ ನಿರ್ದೇಶಕಿ ಫರಾ ಖಾನ್

ಹೆಸರಾಂತ ಟೆನ್ನಿಸ್ ಆಟಗಾರ್ತಿ ಸಾನಿಯಾ ಮಿರ್ಜಾ ಪುತ್ರ ಇಝಾನ್ ಮಿರ್ಜಾ ಮಲಿಕ್ ಜತೆಗಿನ ತಮ್ಮ ಫೋಟೋವನ್ನು ಇನ್ಸ್ಟಾಗ್ರಾಮ್ ನಲ್ಲಿ ಹಂಚಿಕೊಂಡಿರುವ ಫೇಮಸ್ ನಿರ್ದೇಶಕಿ ಫರಾ ಖಾನ್, ಅವರ ಜೊತೆ ಕಳೆದ ಕ್ಷಣಗಳನ್ನು ಹಂಚಿಕೊಂಡಿದ್ದಾರೆ. ಆ ಹುಡುಗನನ್ನು ನವ ಹೀರೋ ಎಂದು ಕೂಡ ಕರೆದಿದ್ದಾರೆ. ಇದನ್ನೂ ಓದಿ : ಇನ್‌ಸ್ಟಾಗ್ರಾಮ್‌ ಪ್ರಭಾವಿ ಪಟ್ಟಿಯಲ್ಲಿ ಕನ್ನಡತಿ ರಶ್ಮಿಕಾ ಮಂದಣ್ಣ – ದಕ್ಷಿಣದ ಸ್ಟಾರ್‌ಗಳಿಗೂ ಇಲ್ಲ ಪಟ್ಟ

ನವ ನಾಯಕ ಇಝಾನ್ ಮಿರ್ಜಾ ಮಲಿಕ್ ಜೊತೆಗೆ ಒಂದಷ್ಟು ಸಮಯ ಕಳೆದೆ. ತುಂಬಾ ಚೂಟಿ ಹುಡುಗ. ಈಗಲೇ ಅವನಿಗೆ ಐದುನೂರು ರೂಪಾಯಿ ಕೊಟ್ಟು ಬುಕ್ ಮಾಡಿಕೊಂಡಿದ್ದೇನೆ. ಅತೀ ಕಡಿಮೆ ಸಂಭಾವನೆ ಪಡೆದ ಕಲಾವಿದ. ಇಷ್ಟೊಂದು ರಿಯಾಯತಿಯನ್ನು ನನಗೆ ಕೊಟ್ಟಿದ್ದಕ್ಕೆ ಇಝಾನ್ ತಾಯಿ ಸಾನಿಯಾಗೆ ಧನ್ಯವಾದಗಳು ಎಂದು ಫರಾ ಬರೆದುಕೊಂಡಿದ್ದಾರೆ. ಇದನ್ನೂ ಓದಿ : ಸ್ಯಾಂಡಲ್‌ವುಡ್‌ ಸಿಂಡ್ರೆಲಾ ರಾಧಿಕಾ ಪಂಡಿತ್‌ಗೆ ಭಯಂಕರ ಬೇಡಿಕೆ ಇಟ್ಟ ಫ್ಯಾನ್ಸ್

ಕೇವಲ ರೂ.500ಕ್ಕೆ ಇಝಾನ್ ಸಹಿ ಮಾಡಿದ್ದಾನೆ ಎಂದು ತಮಾಷೆಯಾಗಿಯೇ ಬರೆದುಕೊಂಡಿರುವ ಫರಾ ಪೋಸ್ಟ್ ಗೆ ಸಾನಿಯಾ ಕೂಡ ಹಾರ್ಟ್ ಇಮೋಜಿ ಕಳುಹಿಸಿ ಸಂತಸ ವ್ಯಕ್ತ ಪಡಿಸಿದ್ದಾರೆ. ಈ ಫೋಟೋ ಯಾವ ಸಂದರ್ಭದಲ್ಲಿ ತಗೆದದ್ದು ಎಂದು ಏನೂ ಹೇಳಿಕೊಳ್ಳದೇ ಇದ್ದರೂ, ಈ ಫೋಟೋಗೆ ಸಾವಿರಾರು ಜನರು ಪ್ರತಿಕ್ರಿಯಿಸಿದ್ದಾರೆ. ಸಾನಿಯಾ ಅವರ ಮಗ ಸಿನಿಮಾ ರಂಗಕ್ಕೆ ಪ್ರವೇಶ ಮಾಡಲಿದ್ದಾರಾ ಎಂದೂ ಕೇಳಿದ್ದಾರೆ. ಇದನ್ನೂ ಓದಿ : ಹಿಂದಿ ಬದಲು ಸಂಸ್ಕೃತ ರಾಷ್ಟ್ರ ಭಾಷೆಯಾಗಲಿ: ಕಂಗನಾ ರಣಾವತ್

ಸಾನಿಯಾ ಮಿರ್ಜಾ ಮತ್ತು ಪಾಕಿಸ್ತಾನಿ ಕ್ರಿಕೆಟ್ ಆಟಗಾರ ಮಲಿಕ್ ಅವರ ಪುತ್ರ ಇಝಾನ್. ಫರಾ ಖಾನ್ ಅವರ ಸಿನಿಮಾದ ಮೂಲಕ ಸಿನಿಮಾ ರಂಗ ಪ್ರವೇಶ ಮಾಡಿಲಿದ್ದಾರಾ ಅಥವಾ ಇದು ತಮಾಷೆಗಾಗಿ ತಗೆದಿರುವ ಭಾವಚಿತ್ರವಾ ಎನ್ನುವುದು ಕುತೂಹಲಕ್ಕೆ ಕಾರಣವಾಗಿದ್ದರೂ, ಇಝಾನ್ ಸಿನಿಮಾ ರಂಗಕ್ಕೆ ಪ್ರವೇಶ ಮಾಡಿದರೆ ಅಚ್ಚರಿ ಪಡಬೇಕಿಲ್ಲ.